"જ્યારે યૂનાઇટેડ નેશનના નેતા ઓ એ પુછ્યું કે કેવી રીતે માનવ સ્વભાવ સંઘર્ષોનું સમાધાન કરી શકે, દુશ્મનાવટ અને હિંસાત્મક વલણ જે દરેક દેશમાં ફેલાઈ રહ્યું છે તેનું સમાધાન કરી શકે? મેં કહ્યું કે આપણે તેના મૂળ અને કારણ પર ધ્યાન આપવું પડશે, તેના બાહ્ય લક્ષણો પર નહીં. જેમકે આયુર્વેદ શાસ્ત્રમાં ધ્યાન હંમેશા કારણો પર હોય છે, શરીરની તંદુરસ્તી અને કુદરતી સમતોલન જાળવવામાં હોય છે. તેવી રીતે આપણે હંમેશા બીમારીઓ અને રોગચાળા ને બદલે આપણી કમાણી અને સારો એવો સમય તંદુરસ્તીની સ્થાપના કરવામાં કાઢવો જે બીમારીઓ સાથે યુધ્ધ કરી શકે. દુનિયામાં યુધ્ધ બંધ કરવા આપણો કાયમ માટેનો જવાબ એમાં છે કે ઘરમાં યુદ્ધ અને ઝગડા બંધ થાય. અહીંજ તીવ્ર અણગમો શરૂ થતો હોય છે, પોતાનાથી જુદી વ્યક્તિઓ તરફ દુશ્મનાવટ ભરી લાગણીઓ સીંચાય છે, માર ખાઈને મોટા થયેલા બાળકો તેમની મુશ્કેલીઓ નો સામનો હિંસાથી કરે છે."